b'\n_START_ARTICLE_\nSt. Louis Blues\n_START_SECTION_\n\xc3\x8enceputurile \xc8\x99i cele trei apari\xc8\x9bii \xc3\xaen finala Cupei Stanley (1967-1970)\n_START_PARAGRAPH_\nBlues a fost una din cele \xc8\x99ase echipe ad\xc4\x83ugate NHL la extinderea din 1967, \xc3\xaempreun\xc4\x83 cu Minnesota North Stars, Los Angeles Kings, Philadelphia Flyers, Pittsburg Penguins \xc8\x99i California Seals._NEWLINE_St. Louis a fost ultima dintre cele \xc8\x99ase echipe care au fost acceptate \xc3\xaen NHL, \xc3\xaen dauna celor din Baltimore, la insisten\xc8\x9bele Chicago Black Hawks. Black Hawks era de\xc8\x9binut\xc4\x83 de influenta familie Wirtz din Chicago, cea care de\xc8\x9binea \xc8\x99i era proprietara St. Louis Arena. Familia Wirtz a f\xc4\x83cut presiuni asupra NHL pentru a acorda o franciz\xc4\x83 celor din St. Louis, echip\xc4\x83 care nu f\xc4\x83cuse o cerere p\xc3\xa2n\xc4\x83 atunci. Pre\xc8\x99edintele NHL, Clarence Campbell a spus \xc3\xaen timpul \xc3\xaent\xc3\xa2lnirilor privind extinderea din 1967, "Ne dorim o echip\xc4\x83 \xc3\xaen St. Louis datorit\xc4\x83 loca\xc8\x9biei geografice a ora\xc8\x99ului \xc8\x99i a faptului c\xc4\x83 are o loca\xc8\x9bie adecvat\xc4\x83". Primii proprietari ai echipei au fost Sid Salomon Jr., un magnat \xc3\xaen domeniul asigur\xc4\x83rilor, fiul s\xc4\x83u, Sid Salomon III, \xc8\x99i Robert L. Wolfson, c\xc4\x83rora le-a fost acrodat\xc4\x83 franciza \xc3\xaen 1966. \xc3\x8en grupul de 16 investitori care au aplicat pentru a primi franciza s-au aflat \xc8\x99i Stan Musial, fost mare juc\xc4\x83tor al echipei St. Louis Cardinals, precum \xc8\x99i partenerul s\xc4\x83u de afaceri, Julius \xe2\x80\x9dBiggie\xe2\x80\x9d Garagnani, acesta din urm\xc4\x83 deced\xc3\xa2nd \xc3\xaens\xc4\x83, pe 19 iunie 1967, cu trei luni \xc3\xaenainte de \xc3\xaenceperea sezonului. Dup\xc4\x83 achizi\xc8\x9bionarea francizei \xc3\xaen 1966, Salomon a cheltuit c\xc3\xa2teva milioane de dolari pentru a renova arena veche de 38 de ani, m\xc4\x83rind astfel num\xc4\x83rul de locuri de la 12.000 la 15.000._NEWLINE_Blues au fost antrena\xc8\x9bi la \xc3\xaenceput de Lynn Patrick care \xc8\x99i-a dat demisia la sf\xc3\xa2r\xc8\x99itul lui noiembrie dup\xc4\x83 ce a \xc3\xaenregistrat 4 victorii, 13 \xc3\xaenfr\xc3\xa2ngeri \xc8\x99i 2 egaluri. A fost \xc3\xaenlocuit de antrenorul secund Scotty Bowman care a condus echipa la un num\xc4\x83r record de victorii pentru restul sezonului. De\xc8\x99i regulile NHL a p\xc4\x83strat juc\xc4\x83torii vedet\xc4\x83 la echipele care au format liga de la \xc3\xaenceputuri, Blues au reu\xc8\x99it s\xc4\x83 ias\xc4\x83 \xc3\xaen eviden\xc8\x9b\xc4\x83 \xc3\xaen Divizia Vest. Blues a reu\xc8\x99it s\xc4\x83 ajung\xc4\x83 \xc3\xaen finala Cupei Stanley \xc3\xaen fiecare din primele lor trei sezone, fiind \xc3\xaenvins\xc4\x83 de Montreal Canadiens \xc3\xaen 1968 \xc8\x99i 1969, apoi de Boston Bruins \xc3\xaen 1970._NEWLINE_Primele echipe Blues \xc3\xaei includeau pe veteranii Doug Harvey, Don McKenney \xc8\x99i Dickie Moore, pe portarii Glen Hall \xc8\x99i Jacques Plante, care au c\xc3\xa2\xc8\x99tigat Trofeul Vezina (acordat portarilor echipei care primeau cele mai pu\xc8\x9bine goluri) \xc3\xaen 1969. \xc3\x8en fa\xc8\x9ba lor erau ni\xc8\x99te funda\xc8\x99i foarte talenta\xc8\x9bi ca Jim Roberts, c\xc4\x83pitanul Al Arbour \xc8\x99i pe fra\xc8\x9bii Bob \xc8\x99i Barclay Plager. Phil Goyette a c\xc3\xa2\xc8\x99tigat Trofeul Lady Byng (acordat pentru sportivitate \xc8\x99i abilitate de a juca la standarde \xc3\xaenalte) pentru Blues \xc3\xaen 1970, iar Red Berenson, fost juc\xc4\x83tor la New York Rangers a devenit figura primul mare nume al echipei, juc\xc4\x83tor ce avea s\xc4\x83 joace \xc3\xaen centrul echipei. Arena lor a devenit una dintre cele mai zgomotoase stadioane din NHL, reputa\xc8\x9bie pe care au p\xc4\x83strat-o mai mult timp. _NEWLINE_\xc3\x8en acela\xc8\x99i timp, Salomon \xc8\x99i-a c\xc3\xa2\xc8\x99tigat reputa\xc8\x9bia de proprietar favorit \xc3\xaen r\xc3\xa2ndul juc\xc4\x83torilor. Le d\xc4\x83dea juc\xc4\x83torilor ma\xc8\x99ini \xc8\x99i le pl\xc4\x83tea vacan\xc8\x9be \xc3\xaen Florida. Juc\xc4\x83torii, care erau trata\xc8\x9bi de obicei ca simple bunuri, sim\xc8\x9beau c\xc4\x83 singurul mod de a r\xc4\x83spl\xc4\x83ti generozitatea proprietarului era s\xc4\x83 dea totul pe ghea\xc8\x9b\xc4\x83 la fiecare meci.\n_START_SECTION_\nDificult\xc4\x83\xc8\x9bile celor de la Blues (1970-1977)\n_START_PARAGRAPH_\nSuccesele celor de la Blues de la sf\xc3\xa2r\xc8\x99itul anilor \'60, nu au continuat \xc8\x99i \xc3\xaen anii \'70, dup\xc4\x83 ce formatul play-off-ului Cupei Stanley s-a modificat, iar echipa Chicago Black Hawks a fost mutat\xc4\x83 \xc3\xaen Conferin\xc8\x9ba de Vest. \xc3\x8en 1971, dup\xc4\x83 o disput\xc4\x83 cu Sid Salomon III care \xc3\xaencepuse s\xc4\x83 aib\xc4\x83 un rol mai important \xc3\xaen cadrul echipei, antrenorul Scotty Bowman pleac\xc4\x83 la Montreal Canadiens. Veteranii Hall, Plante, Goyette \xc8\x99i transferul lui Berenson au mic\xc8\x99orat for\xc8\x9ba echipei. Transferul lui Berenson l-a adus, totu\xc8\x99i, pe centrul Garry Unger de la Detroit Red Wings, cel care avea s\xc4\x83 marcheze 30 de goluri \xc3\xaen opt sezoane consecutive b\xc4\x83t\xc3\xa2nd \xc8\x99i recordul celor mai multe meciuri consecutive jucate \xc3\xaen NHL. De\xc8\x99i \xc3\xaei avea pe Unger \xc8\x99i pe fra\xc8\x9bii Plager \xc3\xaen ap\xc4\x83rare, echipei \xc3\xaei lipsea un atac performant, astfel c\xc4\x83 Vestul a fost dominat de Chicago Black Hawks \xc8\x99i Philadelphia Flyers. Saint Louis a ratat fazele eliminatorii pentru prima dat\xc4\x83 \xc3\xaen 1974._NEWLINE_O nou\xc4\x83 rearanjare a diviziilor a plasat echipa \xc3\xaen Divizia Smythe \xc3\xaen anul urm\xc4\x83tor \xc8\x99i echipa cunoa\xc8\x99te sezoane bune cu atacantul Chuck Lefley \xc3\xaen echip\xc4\x83 \xc8\x99i cu revenirea lui Berenson, dar divizia Smythe era \xc3\xaen general at\xc3\xa2t de slab\xc4\x83 \xc3\xaenc\xc3\xa2t a devenit sinonim\xc4\x83 cu mediocritatea - Blues au c\xc3\xa2\xc8\x99tigat titlul pe divizie \xc3\xaen 1977, atunci c\xc3\xa2nd au terminat cu 5 partide sub pragul de 50% - \xc8\x99i St Louis lipse\xc8\x99te din playoff \xc3\xaen urm\xc4\x83toarele dou\xc4\x83 sezoane._NEWLINE_\xc3\x8en aceast\xc4\x83 perioad\xc4\x83, franciza a cunoscut grave probleme financiare. Acest lucru s-a datorat \xc3\xaen parte din cauza presiunilor NHL, dar mai ales datorit\xc4\x83 deciziilor financiare luate de familia Salomon, atunci c\xc3\xa2nd a preluat franciza. Contractele am\xc3\xa2nate au ajuns la scaden\xc8\x9b\xc4\x83 \xc3\xaen momentul \xc3\xaen care performan\xc8\x9bele celor de la Blues au \xc3\xaenceput s\xc4\x83 scad\xc4\x83. Salomon s-au g\xc3\xa2ndit serios la faliment \xc8\x99i pentru a evita acest lucru, au f\xc4\x83cut reduceri majore \xc3\xaen r\xc3\xa2ndul personalului echipei, reduc\xc3\xa2nd-o la doar trei angaja\xc8\x9bi. Unul dintre ace\xc8\x99ti angaja\xc8\x9bi a fost Emile Francis, care era pre\xc8\x99edinte, director general \xc8\x99i antrenor. Mai mult dec\xc3\xa2t at\xc3\xa2t, Francis a fost pus uneori s\xc4\x83 participe la \xc3\xaentre\xc8\x9binerea arenei.\n_START_SECTION_\nEra Purina (1977-1986)\n_START_PARAGRAPH_\n\xc3\x8en cele din urm\xc4\x83, \xc3\xaen 1977, Salomon a g\xc4\x83sit un cump\xc4\x83r\xc4\x83tor pentru Blues \xc3\xaen persoana gigantului de hran\xc4\x83 pentru animale Ralston Purina care a redenumit Arena \xc3\xaen "Checkerdome". Robert L. Wolfson ajutat la efectuarea transfer c\xc4\x83tre Purina, care a permis p\xc4\x83strarea celor de la Blues \xc3\xaen St Louis._NEWLINE_Dup\xc4\x83 un sezon cu doar 18 victorii, care este cel mai slab sezon din istoria francizei, Blues se califica pentru playoff \xc3\xaen 1980, prima calificare din cele 25 de calific\xc4\x83ri consecutive. \xc3\x8en 1981, echipa a terminat a doua \xc3\xaen liga in timpul sezonului regulat, Berenson a devenit antrenorul echipei \xc8\x99i tineri promi\xc8\x9b\xc4\x83tori, incluz\xc3\xa2ndu-i pe Wayne Babych marcator a 54 de goluri, viitor membru al Hall of Fame Bernie Federko, inspiratul c\xc4\x83pitanul Brian Sutter \xc8\x99i portarul Mike Liut. Blues nu au avut acela\xc8\x99i noroc \xc3\xaen playoff, pierz\xc3\xa2nd la cap\xc4\x83tul a \xc8\x99ase meciuri cu New York Rangers, \xc3\xaen al doilea tur._NEWLINE_Blues a cobor\xc3\xa2t \xc3\xaencet sub nivelul de 50% al victoriilor, dar au participat totu\xc8\x99i \xc3\xaen play-off \xc3\xaen 1982 \xc8\x99i 1983. Purina a pierdut aproximativ 1,8 milioane dolari pe an pentru a de\xc8\x9bine echipa Blues, dar primit aceste pierderi mai degrab\xc4\x83 \xc3\xaen mod filozofic, consider\xc3\xa2nd c\xc4\x83 preluarea clubului a fost o responsabilitate civic\xc4\x83. \xc3\x8en 1983, pre\xc8\x99edintele companiei Purina, R. Hal Dean, s-a retras. Succesorul s\xc4\x83u s-a concentrat pe activit\xc4\x83\xc8\x9bile de hran\xc4\x83 pentru animale \xc8\x99i nu a fost interesat de hochei, astfel c\xc4\x83 a pus echipa la v\xc3\xa2nzare. Compania a abandonat cur\xc3\xa2nd echipa \xc8\x99i au ap\xc4\x83rut multe incertitudini legate de viitorul clubului. Nu a trimis nici un reprezentant al echipei la Draftul din 1983 astfel c\xc4\x83 au pierdut toate posibilele lor alegeri de juc\xc4\x83tori. Purina a g\xc4\x83sit \xc3\xaen sf\xc3\xa2r\xc8\x99it un cump\xc4\x83r\xc4\x83tor, sau - mai degrab\xc4\x83 - un grup de investitori condus de fondatorul Asocia\xc8\x9biei Mondiale de Hochei \xc8\x99i patron al Edmonton Oilers, Bill Hunter. Acesta din urm\xc4\x83 a f\xc4\x83cut apoi planuri de a muta echipa \xc3\xaen Saskatoon, \xc3\xaen provincia canadian\xc4\x83 Saskatchewan. Nedorind s\xc4\x83 piard\xc4\x83 o pia\xc8\x9b\xc4\x83 at\xc3\xa2t de mare precum cea din St. Louis, NHL a refuzat transferul. Hunter a \xc3\xaenchis Checkerdome \xc8\x99i predat echipa ligii. Echipa a fost foarte aproape s\xc4\x83 se dizolve c\xc3\xa2nd, \xc3\xaen iulie 1983, Harry Ornest, un om de afaceri din Los Angeles a venit \xc8\x99i a salvat franciza \xc3\xaen ultimul moment. La achizi\xc8\x9bionarea echipei Ornest a modificat imediat numele arenei \xc3\xaen St. Louis Arena._NEWLINE_\xc3\x8en ciuda faptului c\xc4\x83 avea un buget str\xc3\xa2ns, echipa a fost \xc3\xaen m\xc4\x83sur\xc4\x83 s\xc4\x83 revin\xc4\x83 foarte repede. Doug Gilmour, care a fost ales de c\xc4\x83tre St Louis \xc3\xaen 1982, a ie\xc8\x99it la suprafa\xc8\x9b\xc4\x83 ca un juc\xc4\x83tor vedet\xc4\x83. De\xc8\x99i echipa a r\xc4\x83mas competitiv\xc4\x83, Blues nu au putut s\xc4\x83 \xc8\x9bin\xc4\x83 to\xc8\x9bi juc\xc4\x83torii tineri. Mai mul\xc8\x9bi juc\xc4\x83tori tineri s-au al\xc4\x83turat celor de la Calgary Flames, datorit\xc4\x83 lui Al MacNeil, director al echipei canadiene. De fapt, mul\xc8\x9bi tineri vedet\xc4\x83 de la Blues, cum ar fi Rob Ramage \xc8\x99i Gilmour au fost juc\xc4\x83torii de baz\xc4\x83 ai celor din Calgary \xc3\xaen 1989, c\xc3\xa2nd au c\xc3\xa2\xc8\x99tigat Cupa Stanley. De la St Louis, Sutter \xc8\x99i Federko au fost, probabil, singurii de neatins. \xc3\x8en 1986, au ajuns \xc3\xaen semifinalele Ligii \xc3\xaempotriva celor din Calgary. Golul din prelungiri al lui Doug Wickenheiser, \xc3\xaen cel de-al \xc8\x99aselea joc, atunci c\xc3\xa2nd au revenit de la 1-4 \xc8\x99i 2-5 (6-5, scorul final) r\xc4\x83m\xc3\xa2ne unul dintre cele mai mari momente din istoria echipei, St. Louis pierz\xc3\xa2nd \xc3\xaen cel de-al \xc8\x99aptelea meci cu 2-1. Dup\xc4\x83 acest sezon, Ornest a v\xc3\xa2ndut echipa unui grup condus de omul de afaceri din St. Louis, Michael Shanahan.\n_START_SECTION_\nPe drumul spre noua aren\xc4\x83 (1987-1996)\n_START_PARAGRAPH_\nBlues a r\xc4\x83mas o echip\xc4\x83 competitiv\xc4\x83 la sf\xc3\xa2r\xc8\x99itul anilor 1980 \xc8\x99i \xc3\xaenceputul anilor 1990. Directorul Ron Caron, unul dintre cei mai inteligen\xc8\x9bi din Lig\xc4\x83, a reu\xc8\x99it achizi\xc8\x9bionarea unor juc\xc4\x83tori impozan\xc8\x9bi ca Brett Hull, Adam Oates, Curtis Joseph, Brendan Shanahan \xc8\x99i Al MacInnis. De\xc8\x99i a fost un concurent serios \xc3\xaen aceast\xc4\x83 perioad\xc4\x83, Blues nu a ajuns \xc3\xaen finala conferin\xc8\x9bei dec\xc3\xa2t o dat\xc4\x83, \xc3\xaen 1986. Succesele echipei au fost suficiente, totu\xc8\x99i, pentru ca un consor\xc8\x9biu de 19 companii s\xc4\x83 cumpere echipa. Consor\xc8\x9biul a oferit, de asemenea, capitalul necesar pentru a se construi Kiel Center, acum cunoscut sub numele de Scottrade Center, care a fost deschis \xc3\xaen 1995._NEWLINE_Fiul celebrului "Golden Jet" Bobby Hull, "Golden Brett" a r\xc4\x83mas una dintre cele mai mari vedete ale ligii \xc8\x99i un marcator senza\xc8\x9bional, \xc3\xaenscriind 86 de goluri in 1990-1991 - al treilea \xc3\xaen urma lui Wayne Gretzky (care a jucat pentru scurt timp pentru St Louis Blues \xc3\xaen 1996) \xc3\xaen istoria NHL la capitolul goluri marcate \xc3\xaentr-un sezon. Gretzky a marcat 92 de goluri \xc3\xaen sezonul 1981 - 1982 \xc8\x99i 87 \xc3\xaen sezonul 1982-1983. Blues a fost a doua cea mai bun\xc4\x83 echip\xc4\x83 \xc3\xaen sezonul regulat 1990-1991, dar \xc3\xaenfr\xc3\xa2ngerea \xc3\xaen al doilea tur \xc3\xaen fa\xc8\x9b\xc4\x83 celor de la Minnesota Nord Stars a fost simbolic\xc4\x83 pentru dificult\xc4\x83\xc8\x9bile lor \xc3\xaen fazele eliminatorii care au continuat de-a lungul deceniului, ceea ce a dus la angajarea unui nou antrenor, Mike Keenan.\n_START_SECTION_\nTrofeul Pre\xc8\x99edin\xc8\x9bilor (1997-2006)\n_START_PARAGRAPH_\n"Iron Mike" Keenan a fost angajat ca director general \xc8\x99i antrenor \xc3\xaenainte de sezonul 1994-1995, sezon care a fost scurtat, din cauza unei greve. Keenan a fost prezentat ca "antrenorul fazelor eliminatorii", care ar putea rezolva problemele celor de la Blues \xc3\xaen playoff. De la sosirea sa, a instituit schimb\xc4\x83ri majore, incluz\xc3\xa2nd transferul unor juc\xc4\x83tori favori\xc8\x9bi ai suporterilor Brendan Shanahan \xc8\x99i Curtis Joseph sau achizi\xc8\x9bionarea legendarului, dar \xc3\xaemb\xc4\x83tr\xc3\xa2nitului Wayne Gretzky, care nu a jucat dec\xc3\xa2t pu\xc8\x9bine meciuri \xc8\x99i a portarului Grant Fuhr, ambii juc\xc4\x83tori de la Los Angeles Kings, echip\xc4\x83 aflat\xc4\x83 \xc3\xaen declin (din cauza unor critici publice a antrenorului Gretzky a plecat la New York Rangers ca juc\xc4\x83tor liber de contract la finalul sezonului, de\xc8\x99i la Blues avea un contract mai avantajos). \xc3\x8en ciuda a tot ce trebuia s\xc4\x83 realizeze, St Louis a fost eliminat\xc4\x83 \xc3\xaen primul tur al play off-ului \xc3\xaen 1995 \xc8\x99i \xc3\xaen al doilea \xc3\xaen 1996. Nici suporterii, nici proprietarii echipei nu l-au mai sus\xc8\x9binut pe Keenan, astfel c\xc4\x83 a fost demis la 19 decembrie 1996. Caron a fost reinstalat ca manager general interimar pentru restul sezonului, \xc8\x99i la 9 iunie 1997, Blues l-au numit pe Larry Pleau \xc3\xaen aceast\xc4\x83 pozi\xc8\x9bie. Asta \xc3\xaens\xc4\x83 nu l-a oprit pe Brett Hull, care avusese lungi certuri cu Keenan, s\xc4\x83 plece la Dallas Stars \xc3\xaen 1999, echip\xc4\x83 cu care a c\xc3\xa2\xc8\x99tigat Cupa Stanley \xc3\xaen anul urm\xc4\x83tor._NEWLINE_Funda\xc8\x99ul Chris Pronger, achiz\xc8\x9bionat de la Hartford Whalers \xc3\xaen 1995 \xc3\xaen locul lui Shanahan, atacan\xc8\x9bii Pavol Demitra, Pierre Turgeon, funda\xc8\x99ul Al MacInnis \xc8\x99i portarul Roman Turek au permis celor de la Blues s\xc4\x83 r\xc4\x83m\xc3\xa2n\xc4\x83 concuren\xc8\x9bi puternici. \xc3\x8en 1999-2000, ei au avut cele mai bune rezultate \xc3\xaen NHL \xc3\xaen timpul sezonului regulat \xc8\x99i au c\xc3\xa2\xc8\x99tigat trofeul pre\xc8\x99edin\xc8\x9bilor, dar au fost elimina\xc8\x9bi dup\xc4\x83 \xc8\x99apte jocuri de San Jose Sharks, \xc3\xaen primul tur al fazei eliminatorii. \xc3\x8en 2001, Blues s-a calificat \xc3\xaen finala Conferin\xc8\x9bei de Vest pierz\xc3\xa2nd \xc3\xaen cinci meciuri cu viitoarea campioan\xc4\x83, Colorado Avalanche._NEWLINE_\xc3\x8en ciuda anilor de mediocritate \xc8\x99i stigmatul de a nu "trece niciodat\xc4\x83 \xc3\xaen etapa urm\xc4\x83toare", Blues au avut prezen\xc8\x9be \xc3\xaen faza eliminatorie \xc3\xaen fiecare an din 1980 \xc3\xaen 2004, fiind a doua cea mai lung\xc4\x83 perioad\xc4\x83 \xc3\xaen sportul profesionist din America de Nord. O dat\xc4\x83 cu epuizarea talentelor \xc8\x99i a unei situa\xc8\x9bii instabile din punct de vedere al proprietarilor, Blues a \xc3\xaencheiat sezonul 2005-2006 cu cel mai r\xc4\x83u record al lor \xc3\xaen 27 de ani. Atunci au ratat prezen\xc8\x9ba \xc3\xaen faza eliminatorie pentru a patra oar\xc4\x83 \xc3\xaen istoria lor. De asemenea, pentru prima dat\xc4\x83 \xc3\xaen istoria clubului, sus\xc8\x9binerea foarte bun\xc4\x83 a spectatorilor a \xc3\xaenceput s\xc4\x83 dispar\xc4\x83, cu o afluen\xc8\x9b\xc4\x83 de aproximativ 12.000 de spectatori, ceea ce este departe de normalul de aproximativ 18 000 oameni \xc3\xaentr-o aren\xc4\x83 de 19.500 de locuri._NEWLINE_Mo\xc8\x99tenitorul Wal-Mart, Bill Laurie, a cump\xc4\x83rat Blues \xc3\xaen 1998, iar la 17 iunie 2005, el a anun\xc8\x9bat c\xc4\x83 vinde echipa, dup\xc4\x83 ani de alegeri proaste legate de personal f\xc4\x83cute de directorul Larry Pleau \xc8\x99i de ceea ce mul\xc8\x9bi au v\xc4\x83zut ca o neglijare a echipei din partea Laurie, fost juc\xc4\x83tor de baschet, care a dorit o echipa din NBA, dar pe care nu a primit-o. La 29 septembrie 2005 s-a anun\xc8\x9bat c\xc4\x83 Laurie a semnat un acord de a vinde Blues lui Dave Checketts. La 14 noiembrie 2005, echipa a anun\xc8\x9bat c\xc4\x83 grupul Checketts, Sport Capital Partners, s-a retras de la negocierile pentru cump\xc4\x83rarea francizei._NEWLINE_La 27 decembrie 2005, Blues a semnat o scrisoare de inten\xc8\x9bie de a negocia exclusiv cu General Sports and Entertainment, LLC. \xc3\x8entre timp, dup\xc4\x83 perioada de exclusivitate, Checketts a revenit \xc3\xaen curs\xc4\x83. \xc3\x8en cele din urm\xc4\x83, la 24 martie 2006 c\xc4\x83 Laurie a finalizat v\xc3\xa2nzarea Blues lui Checketts, Sport Capital Partners (SCP) \xc8\x99i TowerBrook Capital Partners. Checketts l-a numit imediat pe John Davidson ca pre\xc8\x99edinte al echipei, plas\xc3\xa2ndu-l pe Pleau pe un rol de consultant. Fostul portar al lui New York Rangers a f\xc4\x83cut rapid c\xc3\xa2teva transferuri: veteranii Jay McKee, Bill Guerin \xc8\x99i Manny Legac\xc3\xa9 adu\xc8\x99i ca juc\xc4\x83tori liberi de contract \xc8\x99i aducerea lui Doug Weight dup\xc4\x83 un popas scurt, dar productiv, la Carolina Hurricanes. Davidson a \xc3\xaencercat apoi construirea unei baze puternice de juc\xc4\x83tori americani \xc3\xaen cadrul organiza\xc8\x9biei.\n_START_SECTION_\nSezonul de reconstruc\xc8\x9bie: azi\n_START_PARAGRAPH_\n\xc3\x8en urma dezam\xc4\x83gitorului sezon 2005-2006 \xc3\xaen urma c\xc4\x83ruia Blues a avut cel mai slab record \xc3\xaen NHL, noua echip\xc4\x83 de conducere a subliniat c\xc4\x83 scopul echipei era de a avea o echipa competitiv\xc4\x83 pentru c\xc3\xa2\xc8\x99tigarea Cupei Stanley \xc3\xaen urm\xc4\x83torii ani, dar a reamintit suporterilor c\xc4\x83 acel an va fi axat pe reconstruc\xc8\x9bia francizei. La \xc3\xaenceputul sezonului 2006-2007, Blues p\xc4\x83reao echip\xc4\x83 competitiv\xc4\x83 pentru a concura \xc3\xaen Divizia Central. Cu toate acestea, accident\xc4\x83rile au blocat performan\xc8\x9bele lor; cei trei ap\xc4\x83r\xc4\x83tori Barret Jackman, Christian B\xc3\xa4ckman \xc8\x99i Jay McKee au fost accidenta\xc8\x9bi la \xc3\xaenceputul sezonului \xc8\x99i, \xc3\xaen plus, echipei \xc3\xaei lipsea un marcator adev\xc4\x83rat._NEWLINE_Sprijinul fanilor a fost modest \xc3\xaen prima jum\xc4\x83tate a sezonului 2006-07, din dou\xc4\x83 motive: St Louis Cardinals c\xc3\xa2\xc8\x99tigat World Series la baseball \xc8\x99i a distras aten\xc8\x9bia de la Blues, precum \xc8\x99i slabul jocul de la \xc3\xaenceputul sezonului a dus la o lips\xc4\x83 de sus\xc8\x9bin\xc4\x83tori pentru a cump\xc4\x83ra bilete ca un cadou de Cr\xc4\x83ciun. Anul calendaristic se \xc3\xaencheie cu o serie de 11 \xc3\xaenfrangeri consecutive. Mul\xc8\x9bi fani ai hocheiului, precum \xc8\x99i c\xc3\xa2\xc8\x9biva exper\xc8\x9bi au speculat c\xc4\x83 cel mai frumos cadou de Cr\xc4\x83ciun pe care Checketts \xc8\x99i Davidson l-ar putea face ar fi s\xc4\x83 \xc3\xael demit\xc4\x83 pe antrenorul Mike Kitchen, \xc3\xaen speran\xc8\x9ba c\xc4\x83 un nou antrenor ar putea ajuta echipa s\xc4\x83 re\xc3\xaenceap\xc4\x83 s\xc4\x83 c\xc3\xa2\xc8\x99tige meciuri. La 11 decembrie 2006, Blues au anun\xc8\x9bat concedierea lui Kitchen, care este \xc3\xaenlocuit de fostul antrenorul principal al celor de la Los Angeles Kings Andy Murray. Dup\xc4\x83 ce au pierdut meciuri importante, Blues au \xc3\xaenceput la mijlocul lunii decembrie s\xc4\x83 o ia \xc3\xaentr-o nou\xc4\x83 direc\xc8\x9bie.'